stanford-oval/wikipedia huggingface dataset:
Stefan Kießling

| 0 | 1 | 2 |
| --- | --- | --- |
Stefan Kießling
Henkilötiedot
Koko nimi: Stefan Kießling
Syntymäaika: 25. tammikuuta 1984 (ikä 40) 
Syntymäpaikka:  Lichtenfels, Baijeri, Länsi-Saksa
Pelipaikka: Hyökkääjä
Pituus: 191 cm
Seura
Seura:  Bayer Leverkusen
Junioriseurat
–2001 2001–2002 :  Bamberg  Nürnberg
Seurat
| Vuodet | Seura | O (M) |
| 2002–2006 2006– |  Nürnberg  Leverkusen | 73 (15) 234 (107) |
Maajoukkue
| 2005-2006 2004 2007- |  Saksa U-21  Saksa B  Saksa | 15 (4) 1 (0) 6 (0) |
 Seurajoukkueuran tilastot kattavat vain kansalliset sarjat, päivitetty 6. joulukuuta 2012.
Stefan Kießling (s. 25. tammikuuta 1984 Lichtenfels, Länsi-Saksa) on saksalainen jalkapalloilija, pelipaikaltaan hyökkääjä. Hän edustaa Saksan Bundesliigassa pelaavaa Bayer Leverkusenia. Hänen aikaisempia seurojaan ovat Eintracht Bamberg ja Nürnberg, joista jälkimmäisen paidassa hän teki Bundesliigadebyyttinsä kauden 2002–2003 lopulla.
Stefan Kießling voitti kauden 2012–2013 Bundesliigan maalikuninkuuden 25 maalillaan.
Saksan maajoukkueessa Kießling pelasi ensimmäistä kertaa harjoitusottelussa Tanskaa vastaan 28. maaliskuuta 2007.
Aiheesta muualla

Stefan Kießling Bayern Leverkusenin sivustolla (englanniksi)
Stefan Kießling Saksan jalkapalloliiton sivustolla (saksaksi)
Bundesliigan maalikuninkaat
1964: Seeler • 1965: Brunnenmeier • 1966: Emmerich • 1967: Emmerich & G. Müller • 1968: Löhr • 1969: G. Müller • 1970: G. Müller • 1971: Kobluhn • 1972: G. Müller • 1973: G. Müller • 1974: Heynckes & G. Müller • 1975: Heynckes • 1976: Fischer • 1977: D. Müller • 1978: D. Müller & G. Müller • 1979: K. Allofs • 1980: Rummenigge • 1981: Rummenigge • 1982: Hrubesch • 1983: Völler • 1984: Rummenigge • 1985: K. Allofs • 1986: Kuntz • 1987: Rahn • 1988: Klinsmann • 1989: T. Allofs & Wohlfarth • 1990: Andersen • 1991: Wohlfarth • 1992: Walter • 1993: Kirsten & Yeboah • 1994: Kuntz & Yeboah • 1995: Basler & Herrlich • 1996: Bobic • 1997: Kirsten • 1998: Kirsten • 1999: Preetz • 2000: Max • 2001: Barbarez & Sand • 2002: Amoroso & Max • 2003: Christiansen & Élber • 2004: Aílton • 2005: Mintál • 2006: Klose • 2007: Gekas • 2008: Toni • 2009: Grafite • 2010: Džeko • 2011: Gómez • 2012: Huntelaar • 2013: Kießling • 2014: Lewandowski • 2015: Meier • 2016: Lewandowski • 2017: Aubameyang • 2018: Lewandowski • 2019: Lewandowski • 2020: Lewandowski • 2021: Lewandowski • 2022: Lewandowski
Saksan joukkue – Jalkapallon MM-kilpailut 2010
1 Neuer |
2 Jansen |
3 Friedrich |
4 Aogo |
5 Tasci |
6 Khedira |
7 Schweinsteiger |
8 Özil |
9 Kießling |
10 Podolski |
11 Klose |
12 Wiese |
13 Müller |
14 Badstuber |
15 Trochowski |
16 Lahm |
17 Mertesacker |
18 Kroos |
19 Cacau |
20 Boateng |
21 Marin |
22 Butt |
23 Gómez |
Valmentaja Löw
Sota ja rakkaus

Sota ja rakkaus (2019) Hämeenlinnan Kirjastopuistossa.
Sota ja rakkaus on kuvanveistäjä Tiina Torkkelin lotta-aiheinen työ Hämeenlinnassa. Se esittää eläinlääkintälottaa ja hevosen päätä. Lotan sylissä on hevosenkengistä koottu symbolinen pallo, joka kuvaa väylää tulevaan ja pois sodasta. Teoksen materiaali on sinkittyä kierrätysmetallia.
Veistos oli alun perin tarkoitettu sijoitettavaksi Forssaan, mutta siellä se nähtiin poliittisena. Sittemmin teoksesta esittivät kiinnostuksensa useat paikkakunnat. Viimeksi sijaintipaikaksi suunniteltiin Hämeenlinnaa, jossa siitä on tehtiin valtuustoaloite. Teos odotti sijoituspaikkaa Taidekeskus Salmelassa. Veistoksen rahoituksesta vastaa pääasiassa Lotta Svärd Säätiö.
Veistos sai lopulta sijoituspaikan Hämeenlinnasta. Se paljastettiin kesäkuussa 2019 Kirjastonpuistossa Pikkutorinkujan varrella.
Selvagenssaaret

| Selvagenssaaret |
| --- | --- |

Maantiede
Muut nimet:  Ilhas Selvagens
Sijainti:  Makaronesian saaristo
Merialue:  Atlantin valtameri
Suurin saari:  Selvagem Grande
Muita saaria:  Selvagem Pequena,  Ilhéu de Fora
Pinta-ala:  n. 2,73 km²
Valtio
Valtio:   Portugali
Alue:   Madeira
Kunta:  Funchal freguesia: Sé
Väestö
Väkiluku:  0 (lukuun ottamatta pysyvää vartiointia)
Selvagenssaaret (port. Ilhas Selvagens, suom. ”villisaaret”) ovat osa Portugalille kuuluvaa Madeiran autonomista aluetta. Maantieteellisesti saaret kuuluvat Pohjois-Atlantilla sijaitsevaan Makaronesian saaristoon ja sijaitsevat noin Madeiran ja Kanariansaarten puolivälissä. Selvagenssaaret koostuvat kahdesta toisistaan noin 15 kilometrin päässä sijaitsevasta saariryhmästä, joiden yhteispinta-ala on noin 2,73 neliökilometriä. Suurimmat saaret ovat Selvagem Grande ja Selvagem Pequena. Lisäksi saariryhmään kuuluu useita pienikokoisempia luotoja, jotka muodostavat yhdessä pääsaarten kanssa Madeiran luonnonpuistoon kuuluvan Selvagenssaarten luonnonsuojelualueen. Saarilla pesii useita merilintulajeja, mukaan lukien yksi maailman suurimmista keltanokkaliitäjäyhdyskunnista. Saaret olivat yksityisomistuksessa vuoteen 1971, jolloin Portugalin hallitus osti ne. Selvagenssaaret ovat asumattomia lukuun ottamatta suurimmalla saarella sijaitsevaa pysyvää vartiointia. Hallinnollisesti ne kuuluvat autonomisen alueen pääkaupungin Funchalin muodostamaan kuntaan.
Selvagenssaaret ovat osa Portugalin ja Espanjan hallitusten välistä kiistaa, joka koskee maiden yksinomaisten talousvyöhykkeiden (EEZ) rajoja alueella.
Maantiede > Fyysinen maantiede

Selvagenssaaret on pieni Portugalille kuuluva saariryhmä Pohjois-Atlantilla. Se kuuluu Makaronesian saariryhmään ja sijaitsee Madeiran ja Kanariansaarten välissä. Saaret sijaitsevat noin 300 kilometriä Madeiran pääkaupungista Funchalista etelään, mutta ainoastaan noin 160 kilometriä pohjoiseen Kanariansaariin kuuluvasta Santa Cruz de Tenerifen kaupungista.
Selvagenssaaret kuuluvat Afrikan laattaan ja ovat merenalaisen tulivuoritoiminnan seurauksena merenpinnan yläpuolelle yli 20 miljoonaa vuotta sitten kohonneita huippuja. Ne ovatkin todennäköisesti Madeiran autonomisen alueen saarista varhaisimmat. Lisäksi Selvagenssaarilla sijaitsee Portugalin eteläisin kohta.
Selvagenssaaret koostuvat kokonaisuudessaan kahdesta saariryhmästä, joiden yhteispinta-ala on noin 2,73 neliökilometriä. Koilliseen saariryhmään kuuluu Selvagenssaarten suurin saari Selvagem Grande ja kolme pinta-alaltaan pienikokoisempaa luotoa, Palheiro da Terra, Palheiro do Mar ja Ilhéu Sinho. Selvagenssaarten lounaiseen saariryhmään kuuluvat saariston toiseksi suurin saari Selvagem Pequena ja kolmanneksi suurin saari Ilhéu de Fora sekä ryhmä pienikokoisempia luotoja, Ilhéu Alto, Ilhéu Comprido ja Ilhéu Redondo sekä pieni Ilhéus do Norten luotoryhmä. Saariryhmät sijaitsevat noin 15 kilometrin päässä toisistaan.
Selvagem Grande on pinta-alaltaan suurin (2,45 km²). Sitä ympäröivät jyrkät, noin 70–90 metrin korkuiset kallionjyrkänteet. Sisäosa on melko tasaista ja noin sata metriä merenpinnan yläpuolella. Kolmesta vanhan tulivuoren jäänteestä korkein on Pico da Atalaia (163 m). Lounaiseen saariryhmään kuuluva Selvagem Pequena (0,3 km²) on pinta-alaltaan huomattavasti pienempi. Sen ranta on kivikkoinen ja sisäosa matala, noin 10–20 metriä merenpinnan yläpuolella. Saaren korkein kohta on Pico do Vead (49 m). Ilhéu de Fora (0,081 km²) on kolmesta suurimmasta saaresta pinta-alaltaan pienin. Luoto on tasainen ja korkeimmillaan 18 metriä merenpinnan yläpuolella.
Saariryhmään kuuluvat saaret ja luodot ovat liian pieniä, jotta niillä voisi syntyä omaa vakaata ilmastoa. Saaret ovatkin hyvin kuivia ja muistuttavat Madeirasta kaakkoon sijaitsevia Desertassaaria. Sateiden välillä saattaa kulua kolme vuotta, minkä lisäksi lämpötilat ovat yleisesti korkeampia kuin Madeiran saarella. Toisinaan lounaistuulet tuovat mukanaan harvinaisen voimakkaita sateita ja toisaalta kuivat tuulet idästä pölyä ja muuttolintuja. Voimakkaat tuulet saattavat toisinaan vaikeuttaa rantautumista saarille etenkin Selvagem Pequenalla, jonka matalat pinnanmuodot tarjoavat vain vähän suojaa ankkuroiduille veneille.
Maantiede > Kulttuurimaantiede

Selvagenssaaret ovat osa Portugalille kuuluvaa Madeiran autonomista aluetta. Ne kuuluvat hallinnollisesti Funchalin kuntaan samalla tavoin kuin Desertassaaret kuuluvat Santa Cruzin kuntaan. Selvagenssaaret eivät kuitenkaan muodosta omaa paikallishallinnollista yksikköä eli freguesiaa. Saaret ovat asumattomia lukuun ottamatta Selvagem Grandelle sijoitettuja vartijoita.
Maantiede > Luonto ja luonnonsuojelu

Selvagenssaaret muodostavat Selvagenssaarten luonnonsuojelualueen, joka on osa Madeiran luonnonpuistoa (Parque Natural da Madeira). Suojelualue perustettiin alun perin vuonna 1971 saarten lintukannan suojelemiseksi ja oli ensimmäinen laatuaan Portugalissa. Luonnonsuojelualue on pinta-alaltaan 9 455 hehtaaria (94,55 km²) ja käsittää saariryhmän kokonaisuudessaan sekä saaria ja luotoja ympäröivän merialueen 200 metrin syvyyteen saakka. Suojelualue on vuodesta 1976 lähtien ollut vartioitu, minkä lisäksi vierailua varten tarvitsee virallisen lupa-asiakirjan. Luonnonsuojelualue on vuodesta 2002 lähtien kuulunut Unescon ylläpitämän maailmanperintöluettelon Portugalin aielistaan.
Selvagenssaarilla tavataan noin sataa eri kasvilajia, joista osa on saarille endeemisiä. Kasvillisuus on pääasiassa hyvin matalakasvuista, eikä puita ole lainkaan. Kasvillisuus on rikkainta Selvagem Pequenalla ja Ilhéu de Foralla, joille ei ole tuotu muualta lainkaan uusia lajeja toisin kuin esimerkiksi Selvagem Grandella. Endeemisiä kasvilajeja ovat muun muassa salvajesinmesipaunikko (Monanthes lowei) ja tyrskymarketta (Argyranthemum thalassophilum). Soodajääpäivikki (Mesembryanthemum crystallinum) ja suppujääpäivikki (Mesembryanthemum nodiflorum) muodostavat laajoja kasvustoja, jotka ovat oivallisia pesimäpaikkoja linnuille.
Selvagenssaarilla pesii säännöllisesti ainakin yhdeksän lintulajia, joista kaikki ovat kanariankirvistä lukuun ottamatta merilintulajeja. Saarilla runsaslukuisina pesiviin merilintulajeihin lukeutuvat keltanokkaliitäjä, kääpiöliitäjä, tyrskyliitäjä, ulappakeiju, madeirankeiju, etelänharmaalokki, ruusutiira ja kalatiira. Selvagenssaarilla pesivä noin 15 000 parin keltanokkaliitäjäyhdyskunta on yksi maailman suurimmista. Valtaosa linnuista pesii Selvagem Grandella, jonka kanta on toipunut hitaasti vuoden 1976 jälkeen. Etelänharmaalokki on aggressiivinen uudislaji, jonka määrää saaren vartijat säätelevät keräämällä niiden munia. Muuttolintuina saarilla on tavattu lukuisia eri lajeja.
Saarilla tavataan kahta matelijalajia: madeiranmuurisisilisko (Podarcis dugesii) elää Selvagem Grandella ja Selvagem Peguenalla, selvagensingekko (Tarentola bischoffi) ainoastaan Selvagem Grandella. Ilhéu de Foralla elää eräs saarelle kotoperäinen siivetön kuoriaislaji. Siivettömyys on ollut hyönteisten elinehto tuulisilla saarilla, joilla siivekkäät hyönteiset ajautuisivat tuulten mukana helposti merelle ja kuolisivat. Valaita ei tavata alueen vesissä samassa määrin kuin Madeiralla tai Desertassaarilla. Sen sijaan delfiinilajit, kuten pullokuonodelfiini, ovat alueen vesissä tavallisempi näky. Kilpikonnalajeista tavallisin on valekarettikilpikonna.
Historia > 1400-luvulta kohti nykypäivää

Portugalilainen merenkulkija Diogo Gomes de Sintra havaitsi Selvagenssaaret vuonna 1438 paluumatkallaan Guineasta Portugaliin. Saaret löydettiin siis virallisesti noin 20 vuotta Madeiran löytämisen jälkeen. Selvagem Grandelle tuotiin jo 1400-luvulla vuohia, minkä lisäksi saarelle päätyi todennäköisesti vahingossa myös kaniineja ja rottia. Muut saaret säilyivät lähes koskemattomina. Vuoteen 1971 asti saaret olivat yksityisomistuksessa. Omistajilleen saarten ainoa tulonlähde oli keltanokkaliitäjien pyynti, ja 1800-luvun alusta lähtien niitä pyydystettiinkin vuosittain lähestulkoon 30 000 yksilöä. Niiden liha suolattiin myytäväksi Madeiralle ja höyhenet puolestaan vietiin tyynyjen täytteeksi Englantiin.
Lintukannan uhkaavasti vähetessä WWF ilmaisi halunsa ostaa saaret luonnonsuojelualueeksi vuonna 1971, mutta lopulta Portugalin hallitus osti saaret samaan tarkoitukseen. Saaret jätettiin kuitenkin vartioimatta, minkä seurauksena kalastajien harjoittama lintujen ryöstöpyynti saarilla jatkui. 1976 pääsaari Selvagem Granden lintukanta katosi madeiralaisten kalastajien toiminnan seurauksena lähes kokonaan. Hävitys sai suurta julkista huomiota, minkä seurauksena hallitus joutui kustantamaan saarille vartijat pitämään lintujen pyydystäjät loitolla. Selvagem Granden rotat ja kaniinit hävitettiin 2003 osana luonnonsuojelualueen aloittamaa hävitysohjelmaa.
Historia > Aluevesikiista Portugalin ja Espanjan välillä

Selvagenssaaret ovat osa Portugalin ja Espanjan välistä diplomaattista kiistaa koskien maiden hallinnoimien yksinomaisten talousvyöhykkeiden (EEZ) rajoja alueella. Kiistan keskiössä on Selvagenssaarten maantieteellinen asema saarina, jonka Espanja on kyseenalaistanut. Kiista sai huomiota heinäkuussa 2013, kun Portugalin presidentti Aníbal Cavaco Silva vieraili kiistellyillä saarilla ja herätti samalla kritiikkiä toiminnallaan. Yhdistyneiden kansakuntien odotetaan ottavan asian käsittelyyn 2015.
Aiheesta muualla

Kuvia tai muita tiedostoja aiheesta Selvagenssaaret Wikimedia Commonsissa
Selvagenssaarten koillisen osan muodostava saariryhmä satelliittikuvassa.
Selvagenssaarten lounaisen osan muodostava saariryhmä satelliittikuvassa.
Keltanokkaliitäjä kuvattuna pesässään.
Rantakallioita Selvagem Pequena -saarella.
Sijainti suhteessa Madeiraan ja Espanjalle kuuluviin Kanariansaariin.
Selvagenssaarten löytäjän Diogo Gomes de Sintran kunniaksi pystytetty patsas.
Slimane Raho

| Henkilötiedot |
| --- | --- | --- |
Syntymäaika: 20. lokakuuta 1975 (ikä 48)
Syntymäpaikka: Oran, Algeria
Pelipaikka: laitapuolustaja
Pituus: 178 senttimetriä
Junioriseurat
1986–1988 1988–1990 1990–1992: ASPTT Oran USM Oran AST Oran
Seurat
| Vuodet | Seura | O (M) |
| 1992–1996 1996–1997 1997–1998 1998–2006 2006–2011 | ASM Oran MC Oran ASM Oran JS Kabylie ES Sétif |    148 (8) 13 (0) |
Maajoukkue
| 1998–2010 |  Algeria | 48 (0) |
 Seurajoukkueuran tilastot kattavat vain kansalliset sarjat, päivitetty 13. toukokuuta 2010.  Maajoukkueuran tilastot päivitetty 3. maaliskuuta 2010.
Slimane Raho (arab. سليمان رحو‎, s. 20. lokakuuta 1975 Oran, Algeria) on algerialainen entinen jalkapalloilija. Laitapuolustaja pelannut Raho pelasi koko uransa Algerian pääsarjassa, jossa hän voitti neljä Algerian mestaruutta.
Ura

Raho aloitti uransa junioritasolla vuonna 1986 ASPTT Oranissa, ja sittemmin edusti vuosien 1988-1992 aikana USM Orania ja AST Orania. Siirryttyään ammattilaiseksi Raho jatkoi synnyinkaupunkinsa eri joukkueiden edustamista aina vuoteen 1998 asti, jonka jälkeen hän siirtyi JS Kabylieen. Seuran riveissä Raho voitti kahdesti Algerian mestaruuden vuosina 2004 ja 2006. Lisäksi hän juhli kolmesti CAF Cuppia. Kauden 2005-2006 päätteeksi Raho siirtyi ES Sétifiin vuonna 2006, jossa hän voitti kaksi Algerian mestaruutta lisää. Raho päätti uransa kaudella 2010–2011.
Saavutukset

CAF Cup: 2000, 2001, 2002
Algerian mestaruus: 2004, 2006, 2007, 2009
Arabian Mestarien liiga: 2007, 2008
Algerian cup: 2010
Sydämeni ääni

| Sydämeni ääni Reijo Kallio |
| --- | --- | --- |

Sydämeni ääni
Studioalbumin tiedot
 Julkaistu: 1984
 Formaatti: LP-levy
 Kesto: 46.52
 Levy-yhtiö: CBS
Reijo Kallion muut julkaisut
| Kohtalotoverit 1983 | Sydämeni ääni 1984 |   |
Sydämeni ääni on suomalaisen Reijo Kallion studioalbumi vuodelta 1984.
Kappaleet

Olet kulta jota rakastan – 3.28
Laulaen tunteeni kertoa vois – 2.36
Saanhan vielä tulla kotiin – 3.53
Oikein hiljaa – 2.53
Ei ruusut tietäni peittäneet – 3.21
Hellä hymy – 3.38
Olet tervetullut – 3.02
Jos vielä kyyneleet kuivata voisin – 3.18
Sulle kuulun vain – 3.32
Puhuin sulle tunteistain – 3.26
Sulle kaiken tahtoisin antaa – 3.17
On täällä paljon muuttunut – 4.03
Kutsui mua sydämeni ääni – 3.30
Rakkauden laulu – 2.48
Sydämeni lyö

| Sydämeni lyö Kari Tapio |
| --- | --- | --- |

Livealbumin tiedot
 Julkaistu: 18. syyskuuta 2015
 Formaatti: CD
 Tyylilaji: iskelmä
 Levy-yhtiö: Warner Music Finland
Listasijoitukset
  3.
Kari Tapion muut julkaisut
| Sinut tulen aina muistamaan 2015 | Sydämeni lyö 2015 | Lainatut laulut 2018 |
Sydämeni lyö on Kari Tapion vuoden 2015 postuumi albumi, joka julkaistiin Karin syntymän 70-vuotisjuhlan kunniaksi. Levyn nimikkokappale julkaistiin singlenä.
Suurin osa kappaleista on äänitetty juuri ennen Kari Tapion kuolemaa marras–joulukuussa 2010. Levyllä on livetaltiointeja Helsingin Kulttuuritalolla ja Lahden Sibeliustalolla pidetyistä konserteista.  Livetaltiointien sovituksia on jälkikäteen täydennetty kevyesti. Lisäksi levyltä löytyy muutama studiossa äänitetty kappale.
Albumi nousi toisella listaviikollaan Suomen virallisen albumilistan kolmannelle sijalle, ja pysyi listalla yhteensä 15 viikkoa.
Kappaleet

Sydämeni lyö
Miten väärin tein
Sateenkaaren tuolla puolen
Se päivä tulee kerran
Maailman valot
Aikaan täysikuun
Etäisyyden ääne
Hän tahtoi voittaa
Sydän puoli säätä vasten
Kaukainen laulu
Rakkauskirjeitä hiekassa
Vihreät niityt
Valoon päin
Romantica
Olen suomalainen
My Way
I Love You Because
Stefan Klos

| 0 | 1 | 2 |
| --- | --- | --- |

Henkilötiedot
Syntymäaika: 16. elokuuta 1971 (ikä 53)
Syntymäpaikka: Dortmund, Saksa
Pelipaikka: maalivahti
Seurat
| Vuodet | Seura | O (M) |
| 1990–1998 1998–2007 | Borussia Dortmund Rangers FC | 254 (0) 208 (0) |
 Seurajoukkueuran tilastot kattavat vain kansalliset sarjat.
Stefan Klos (s. 16. elokuuta 1971 Dortmund) on entinen saksalainen jalkapallomaalivahti. Hän edusti urallaan Rangersia ja Borussia Dortmundia, jossa hän voitti Mestarien liigan 1997. Vuodesta 2013 lähtien Klos on toiminut Borussia Dortmundin taustayhdistyksen tilintarkastajana.
Pelaajaura

Klosin ura alkoi TuS Eving-Lindenhorstin juniorijoukkueessa, josta hän siirtyi 1988 Eintracht Dortmundin alle 19-vuotiaiden joukkueeseen. Eintrachista Klos siirtyi kesällä 1990 Bundesliigan Borussia Dortmundiin, jossa hän debytoi aikuisten tasolla kaudella 1990–91. Klos pelasi Dortmundissa vuoteen 1998 asti. Hän voitti seuran riveissä kaksi Bundesliigan mestaruutta ja Mestarien liigan 1997 sekä pelasi UEFA Cupin finaalissa 1993.
Joulukuussa 1998 Klos siirtyi skotlantilaiseen Glasgow Rangersiin. Hänet nimitettiin seuran kapteeniksi heinäkuussa 2004. Klos kärsi uransa loppupuolella vaikeista loukkaantumisista ja hän lopetti kesällä 2007 pelattuaan Rangersissa yli kahdeksan vuotta.
Hän voitti Rangersissa neljästi mestaruuden, neljästi cupin ja kahdesti liigacupin. Klos valittiin uransa päätyttyä Rangersin Hall of Fameen.
Menestyksekkäästä urastaan huolimatta Klos ei pelannut kertaakaan Saksan maajoukkueessa.
Saavutukset

Bundesliigan mestaruus: 1994–95, 1995–96
Mestarien liigan voitto: 1996–97
Skotlannin valioliigan mestaruus: 1998–99, 1999–00, 2002–03, 2004–05
Skotlannin cupin voitto: 1999–99, 2001–02, 2002–03
Skotlannin liigacupin voitto: 2001–02, 2002–03
Suolammi (Mänttä-Vilppula)

| Suolammi |
| --- | --- |
Valtiot:  Suomi
Maakunnat:  Pirkanmaa
Kunnat:  Mänttä-Vilppula
Koordinaatit:  62°13′15″N, 24°16′23″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Vehkajärven valuma-alue (35.49)
Laskuoja:  oja Jokijärvenojaan 
Järvinumero:  35.493.1.012
Mittaustietoja
Pinnankorkeus:  149,6 m  
Rantaviiva:  0,676 km  
Pinta-ala:  1,95 ha  
Saaria:  ei saaria 
 fiSuolammi 
Suolammi  on Pirkanmaalla Mänttä-Vilppulassa Vuoriperän kylän lähellä sijaitseva lampi.
Maantietoa

Lammen pinta-ala on 2,0 hehtaaria, se on 300 metriä pitkä ja 100 metriä leveä. Lammella ei ole kartan mukaan saaria.  Sen rantaviivan pituus on 700 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Vehkajärven valuma-alueella (35.49), jonka Parannesjoen valuma-alueeseen (35.493) se kuuluu. Lammen vedenpinnan korkeus on 149,6 metriä mpy.
Snapper Films

Snapper Films Oy on vuonna 1998 perustettu suomalainen elokuvatuotantoyhtiö, joka kehittää muutamia hankkeita kerrallaan. Yhtiön pääkonttori sijaitsee Helsingissä, minkä lisäksi sillä on toimisto myös New Yorkissa. Yhtiön toimitusjohtaja on Juha Wuolijoki.
Pitkät näytelmäelokuvat

Joulutarina 2007
Hella W 2011
Ella ja kaverit 2012
Ella ja kaverit 2 – Paterock 2013
Aiheesta muualla

Snapper Films
Snapper Films Internet Movie Databasessa (englanniksi)
Standing Still

|  Standing Still> Kappaleen tiedot |
| --- | --- |
Esittäjä(t):  Roman Lob
Levy-yhtiö:  Universal Music
Tyylilaji:  pop
Säveltäjä(t):  Jamie Cullum Steve Robson Wayne Hector
Sanoittaja(t):  Jamie Cullum Steve Robson Wayne Hector
Euroviisutiedot
Vuosi:  2012
Maa:  Saksa
Kieli:  englanti
Sijoitus:  8.
Pisteet:  110
Standing Still on Roman Lobin esittämä kappale, joka edusti Saksaa vuoden 2012 Eurovision laulukilpailussa Azerbaidžanin Bakussa.
Koska Saksa kuuluu kilpailun suuriin rahoittajamaihin, kappale pääsi suoraan finaaliin. Finaalissa kappale sijoittui 26. maan joukosta 8. sijalle.
Sydämeni joulu

| Sydämeni joulu Waltteri Torikka |
| --- | --- | --- |

Studioalbumin tiedot
 Julkaistu: 23. marraskuuta 2018
 Kesto: 36.19
 Levy-yhtiö: Warner Music Finland
Listasijoitukset
  1. (albumilista)    1. (fyysinen albumilista)
Waltteri Torikan muut julkaisut
| Sininen uni – Rautavaaran lauluja 2017 | Sydämeni joulu 2018 | Toivo 2020 |
Sydämeni joulu on oopperalaulaja Waltteri Torikan 23. marraskuuta 2018 julkaistu joulualbumi.
Kappaleet

Joululaulu (Hiljaa leijaa maahan hiutaleet) (The Christmas Song) – 3.54
Sydämeeni joulun teen – 3.49
Ei mitään hätää – 4.02 (feat. Kaija Koo)
Varpunen jouluaamuna – 4.01
Tuunhan jouluks kotiin (I’ll Be Home for Christmas) – 3.48
Kylmään sydämeen – 3.51
Sylvian joululaulu – 4.09
Oi jouluyö – 4.44
Have Yourself a Merry Little Christmas – 3.57
Standardimalli

Standardimalli on jonkin ilmiön kuvaamiseen käytettävä lähes standardin aseman saavuttanut malli.
Erityisesti sillä voidaan tarkoittaa seuraavia asioita:
Hiukkasfysiikan standardimalli on hiukkasfysiikan perusvuorovaikutukset yhdeksi teoriaksi yhdistävä malli
Kosmologian standardimalli on alkuräjähdykseen perustuva kosmologian malli.
Yhteiskuntatieteiden standardimalli on evoluutiopsykologian ehdottama nimi paradigmalle, joka toimii pohjana suurelle osalle yhteiskuntatieteistä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Standardimalli”, voi hakea sivunnimihaulla, laajalla sivunnimihaulla tai tekstihaulla.
Sling Blade

| Sling Blade |
| --- | --- |

Ohjaaja:  Billy Bob Thornton
Käsikirjoittaja:  Billy Bob Thornton
Tuottaja:  Larry Meistrich
Säveltäjä:  Daniel Lanois
Kuvaaja:  Barry Markowitz
Leikkaaja:  Hughes Winborne
Pääosat:  Billy Bob Thornton Dwight Yoakam John Ritter Lucas Black Natalie Canerday
Valmistustiedot
Valmistusmaa:  Yhdysvallat
Tuotantoyhtiö:  Miramax
Levittäjä:  Miramax Netflix
Ensi-ilta:  1996
Kesto:  140 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Sling Blade on vuonna 1996 ensi-iltansa saanut draamaelokuva. Elokuvan on ohjannut ja käsikirjoittanut Billy Bob Thornton ja hän näyttelee itse myös pääosaa. Elokuva sai ensi-iltansa Suomessa 26. marraskuuta 1997.
Juonesta

Elokuva kertoo Karlista, joka vapautuu aikuisena hoitolaitoksesta. Karl joutui laitokseen murhattuaan 12-vuotiaana äitinsä ja tämän rakastajan. Karl vapautuu laitoksesta ja palaa kotikaupunkiinsa, jossa hän ystävystyy Frank-pojan kanssa. Frankin äiti kutsuu Karlin heidän kotiinsa asumaan.
Palkinnot ja tunnustukset

Elokuva sai Oscarin parhaasta käsikirjoituksesta. Thornton sai myös parhaan miespääosan Oscar-ehdokkuuden, sekä lisäksi muita palkintoja, kuten CFCA Award, Chlotrudis Award, Edgar, KCFCC Award, Golden Satellite Award, NBR Award, Independent Spirit Award.
Näyttelijät

| 0 | 1 | 2 |
| --- | --- | --- |
|  Billy Bob Thornton  | … |  Karl Childrens   |
|  Dwight Yoakam  | … |  Doyle Hargraves   |
|  John Ritter  | … |  Vaughan Cunningham   |
|  Lucas Black  | … |  Frank Wheatley   |
|  Natalie Canerday  | … |  Linda Wheatley   |
|  J.T. Walsh  | … |  Charles Bushman   |
|  Robert Duvall  | … |  Karl'in Isä   |